JohanHeinsen/ENO huggingface dataset:
Kiøbenhavns Postrytter, 1791-02-11
Bucharest, den 12 Januarii. Kongressens Underhandlinger i Czistove gaae kun langsom fra Haanden. Storviziren har vist nok Ting for af større Vigtighed, end at føre en vidtløftig Correspondence. Da Russerne gribe mere og meere om sig, saa har han allerførst maattet søge at komme Fæstningerne Braila og Silistria til Hielp; hvilket under nærværende Omstændigheder, formedelst Mangel paa Levnetsmidler samt Troppernes baade Modløshed og Uvillie, ikke var nogen let Sag. Han lovede altsaa, for at faae saameget Mandskab som muelig samlet, alle dem, der vilde gaae til bemeldte Fæstninger, dobbelt Sold. Resten af de tyrkiske Donauskibe har maattet trække sig til Silistria, for at beskytte denne Stad imod Russernes befrygtende Overfald. Ved en Storherrlig Hatticherif (Forordning) er der lovet alle Grækere, som i Bulgarien ville gribe til Vaaben imod Russerne og blive staaende i Feldten indtil Asiaterne komme, Befrielse paa Livstid fra Kopskatten.
Kiøbenhavns Postrytter, 1791-02-11
Russerne føre sig Tyrkernes Forvirring og Forlegenhed troeligen til Nytte. De fortfare med at sondere Donau videre frem, lade deres Flaade reparere, og have allerede begyndt at anlægge et Hovedmagazin og et stort Hospital i Jsmail. General Suwarow har frigivet 4 Tyrkiske Officerer, og sendt 2 af dem til Storviziren og 2 til Bratlow, for at fortælle, hvorledes det er tilgaaet i Jsmail. Fra Bender bliver det Suwarowske Corps forstærket med 8000 Mand, forat fortsætte Operationerne. Paa hiin Side Donau sees ikke længer nogen Russisk Mand. – Endnu er det uvist, hvilket af Stæderne der først vil blive angrebet, enten Braila, Silistria, eller Warna?"
Kiøbenhavns Postrytter, 1791-02-11
Petersburg, den 14 Januarii. Keyserinden har approberet og confirmeret Planen til det nye Departement, der skal bestyre vores af Galeyer, Chebequer og Kanoneerbaade bestaaende Flaades Vedligeholdelse og Udrustning. Prindsen af Nassau-Siegen er, som Admiral, udnævnt til Chef for bemeldte Departement, og har 2 Vice- og 4 Contre-Admiraler under sig. Flaaden skal stedse bestaae af 12 store Fregatter, 30 Galleyer, 30 Chebequer, og 300 Kanoneerbaade. Til Tienesten paa denne Flaade bliver oprettet et særskilt Corps af 24000 Mand, deels Matroser og deels Søesoldater, hvilke ikke skulle bruges til nogen anden Tieneste, og derfor faae en særskilt Uniform. Nye Ordres ere udfærdigede til Planens Udførelse saa hastig som mueligt; ligesom det ogsaa alvorligen er befalet, ufortøvet at udruste den store Flaade paa det 36 af de sværeste og bedste Linieskibe paa 100, 80, 74 og 64 Kanoner, med det forholdsmæssige Antal Fregatter, kunne, saasnart Søen aabnes, udløbe.
Kiøbenhavns Postrytter, 1791-02-11
Rygtet siger, at Greverne Orlow have Ordre at komme hid, og at de med snareste kunne ventes fra Moscau.
Kiøbenhavns Postrytter, 1791-02-11
Hermannstadt, den 18 Januarii. Fra Wallachiet indløber i dette Øyeblik den høystvigtige Tidende, at Russerne have bemægtiget sig Warna, og fundet Leylighed til at omringe Storviziren med sit hele Corps d'Armee, som han endnu havde tilovers.
Kiøbenhavns Postrytter, 1791-02-11
Warschau, den 22 Januarii. Man melder fra Constantinopel under 8de December, at Storherren, paa Efterretningen og Russernes nye Seyere, og paa det Rygte, at den store Russiske Flaade atter var udløbet fra Sebastopolis, har befalet, at Capitain Pacha ogsaa igien skulde gaae med sin Flaade til det sorte Hav, men at han, med alle Søeofficerernes Vidnesbyrd, havde beviist, at saadant, formedelst Skibenes slette Forfatning, var aldeles ugiørligt. Derpaa har da den Algierske Hielpe-Flotille faaet Ordre til at udløbe, og er virkelig seylet til det sorte Hav, uagtet de Algierske Capitainer erklærede, at de vare ubekiendte med dette Farvand. Det vil nu vise sig, om de kunne komme ind i Donau. - Andre Rygter, f. Ex. at Storviziren er afsat, at Warna er erobret af Admiral Uschakoffs Flaade a. trænge til nærmere Bekræftelse, førend de bør troes; endskiøndt de have den største Sandsynlighed for sig.
Kiøbenhavns Postrytter, 1791-02-11
London, den 28 Januarii. Siden i Forgaars ere Udsigterne her blevne meget krigerske. Admiralitetet har befalet, at alle Hværverhuuse for Matroser igien skulle aabnes, paa det de i Commission værende Kongelige Linieskibe desto hurtigere kunne forsynes med det endnu manglende Mandskab. Til Flaaden er der ogsaa gaaet Ordre, at alle Officerer skulle forblive ombord paa deres Skibe, og sørge for, at Escadren bliver forsynet med alt Fornødne. Man anseer disse nye Ordres som en Følge af en fra Berlin indløben Depeche, som har givet Anledning til endeel lange Conferencer. J Aften affærdiges en Coureer til Lord Auckland i Haag, hvorfra han gaaer videre med Depecher til vor Charge d'Affaires i Berlin.
Kiøbenhavns Postrytter, 1791-02-11
De 12 Linieskibe, som nu i Portsmouth ligge under den strænge Ordre, at ingen Officeer maa nogen Nat sove, i Land, og som følgelig maa være bestemt til at udløbe paa første Vink, staaer under Admiral Goodalls Commando; men Lord Hood faaer formodentligen Overcommanden, om den for Alvor skal bruges.
Kiøbenhavns Postrytter, 1791-02-11
Det Ostindiske Compagnie vil i dette Aar behøve store Pengesummer, og har derfor besluttet at sælge 3 Procent Annuiteter for 1 Million og 200000 Pund, hvortil det allerede for 4 Aar siden blev ved en Parlementsat authoriseret, men har til Dato ikke ført sig bemeldte Act til Nytte. Denne Negoce vil, efter Compagnie-Annuiteter nes nærværende Priis, indbringe henimod en Million.
Kiøbenhavns Postrytter, 1791-02-11
Et udspredt Rygte, at Oberst Floyd i Jndien havde liidt et Nederlag, skal være falskt. For vist vil man derimod viide, at bemeldte Oberst har fra Forposterne i Sattumungulum, i det fra Tippo Saib occuperte Land, sendt en Officeer til General Meadows med den Efterretning, at Tippo allerede var i Begreb med at passere Biergene, for at angribe ham. Meadows skal derpaa ufortøvet have begivet sig paa Marchen fra Combatoore, for at komme Oberst Floyd til Hielp. Dog har han, for ikke at sinkes alt for meget, ladet alt sit svære Skyds blive tilbage. Man kan altsaa med de næste Skibe fra Asien vente Efterretning om alvorlige Optrin der.
Kiøbenhavns Postrytter, 1791-02-11
Det stormende orcanmæssige Veyr vedvarer desværre. Et heelt nyshværvet Friecompagnie, som med et Kullskib skulde transporteres fra Dower til et Compagnieskib, for derpaa at indskibes til Indien, er forulykket, og ikke een Siæl blevet reddet. Capitainens Kone og 3 Børn ere ogsaa druknede.
Kiøbenhavns Postrytter, 1791-02-11
Admiral Cornishs Escadre ventes gandske sikkert fra Vestindien til Portsmouth midt i Februarii Maaned, og vil udentvivl strax blive brugt til at forstærke vor færdig liggende Flaade, til hvilken der ogsaa, som det hedder, skal støde en Hollandsk Escadre.
Kiøbenhavns Postrytter, 1791-02-11
Stockholm, den 28 Januarii. J Tirsdags, Hs. Majestæt Kongens Fødselsdag, blev paa det store Kongel. Theater første Gang opført den Svenske originale Opera, Christina; hvorefter der paa Kongel. Bekostning blev givet en Masquerade, til hvilken enhver anstændig Masque havde frie Adgang.
Kiøbenhavns Postrytter, 1791-02-11
Endnu anstilles omkring i Provindserne adskillige Høytideligheder i Anledning af den igien tilveyebragte Fred; og Kongen modtager af og til Deputationer, for at takke Hs. Majestæt for dette uskatteerlige Gode.
Kiøbenhavns Postrytter, 1791-02-11
Efter den nysmeldte Indretning med Statsbilletterne er Lagen imellem disse og Bancobilletterne saaledes faldet, at den nu kun udgiør 10 Procent. Hertil er formodentligen ogsaa dette een af Aarsagerne, at Disconto-Contoiret ey længer tager imod Penge for 3 Procent, hvilket forden skyde.
Kiøbenhavns Postrytter, 1791-02-11
Berlin, den 29 Januarii. Endnu tales her om Foranstaltninger, som ikke just spaae nogen hastig eller varig Fred. J Gouvernements Hotellet pakkes allerede ind igien, og Gouverneur von Møllendorf har befalet sine Folk at holde sig reysefærdige.
Kiøbenhavns Postrytter, 1791-02-11
Efter alt Anseende vil den Armee, han i Preussen skal commandere, blive anseligen formeret til Foraaret; ja man paastaaer, at det til Artillerie-Trainet og Lazaretherne henhørende Personale allerede er paa rede Haand.
Kiøbenhavns Postrytter, 1791-02-11
Freden imellem Rusland og Porten skal finde mange og store Vanskeligheder. J Gaar afgik atter en Coureer med nye Jnstructioner til Marquis Lucchesini i Czistove.
Kiøbenhavns Postrytter, 1791-02-11
Fra Østerrige, den 29 Januarii. Keyseren har, ved en nyelig til Baron Herbert affærdiget Coureer, ladet de mæglende Hoffers Ministre i Czistove erklære, hvorledes han, da Porten synes at ville trække Fredsunderhandlingerne i Langdrag, og de mæglende Magter kiende Hs. Keyserl. Kongel. Majestæts moderate og høymodige Sindelag, har besluttet at trække sine endnu i Wallachiet værende Tropper bort fra bemeldte Provinds, og indrømme hans Allieredes Tropper samme, indtil Freden engang bliver bragt til Endelighed. Rygtet siger, at Storviziren nu er i den største Forlegenhed, og at et Russiske Corps af 10000 Mand har afskaaret ham Retiraden. - Efter andre Rygter meenes Freden inden Februarii Maaneds Udgang at være sluttet.
Kiøbenhavns Postrytter, 1791-02-11
Lüttich, den 30 Januarii. Det Doncelske Jægercorps, som havde foretaget sig at brandskatte Abbedierne Lobbes og Alne for 200000 Gylden, og desuden begaaet adskillige Plyndringer o. s. v. er af det fra den Namurske Garnison udsendte Detachement blevet deels afvæbnet deels forjaget, og de fleste Officerer tagne til Fanger.
Kiøbenhavns Postrytter, 1791-02-11
Fyrst Biskoppens Partie har nu faaet fuldkommen Overhaand, og Patrioterne tør neppe lade sig see. Man hører ikke andet end: "Vivat Leopold, Vivat Constantin Trykkefriheden er igien aldeles indskrænket.
Kiøbenhavns Postrytter, 1791-02-11
Amsterdam, den 1 Februarii. Siden i Gaar har enhver Casserer kunnet for Banco penge hente Courant pari fra Banken. De sidste Storme have været til stor Skade for Skibsfarten. Allene imellem Holland og Cherbourg er der ove 20 Skibe forulykkede, og imellem Ostende og Boulogn har Søen kastet over 400 Liig paa Land. Det fra Han burg til Barcellona bestemte Skib, Prindsesse Sophia Magdalen, Capitain Decker, er med Forliis af Roer og Stænger kommet ind i Harwich. Af 17 Skibe, som den 30te og 31te December udløb fra Bourdeaux, ere 4 for ulykkede, 5 savnes endnu, og de øvrige 8 ere meget beskadiget indløbne i forskiællige Havne.
Kiøbenhavns Postrytter, 1791-02-11
Leipzig, den 1 Februarii. Private Breve fra Wien melde, at alle Regimenterne i Bøhmen og Mähren havde faaet Ordre, ufortøvet at indkalde deres Permitterte, og at en Armee af 160000 Mand under Prindsen af Coburgs Commando skal besætte den hele Bøhmiske og Mähriske Grændse; hvortil de tydske Arvelande skulle afgive 30000 Recruter.
Kiøbenhavns Postrytter, 1791-02-11
Kiøbenhavn, den 11 Februarii. Førstkommende Mandag den 14de Februarii, bliver Apartement ved Hoffet, som begynder Kl. 6 1/2 Slet, hvilket bliver indtil videre herefter hver anden Mandag.
Kiøbenhavns Postrytter, 1791-02-11
J Tallotteriets 494de Trækning i Altona, den 3die Februarii, udkom følgende Nummere: J Tallotteriets 627de Trækning her i Staden udkom i Tirsdags følgende Numere: Ligesom det i forrige Aaringer er skeet, bliver Jnteressenterne udi Livrente-Societeterne Ao. 1747 og 1757 herved endog for dette Aar erindrede, at de, i Følge Forordningen, anordnede Leve Attester betimelig, og i det længste inden Martii Maaneds Udgang, indkommer, og om Dødsfald er indtruffen, da ligeledes til samme Tiid derom Efterretning indsende, paa det at ingen Ophold desformedelst, ved de udstædende Beregninger, skal foraarsages, samt at Livrenterne ikke uaffordrede skal blive henstaaende. Og for at lette de uden for Kiøbenhavn sig opholdende Jnteressentere, som forlange deres Livrenter paa Post-Kontoirerne i Hs. Majestæts Riger og Lande udbetalte, ville de saadanne Leve=Attester paa det Post-Contoir, hvor de forlange Betalingen, ligeledes inden Martii Maaneds Udgang levere, da ethvert Steds Post-Contoir er beordret, disse Attester samlede og paa eengang til GeneralPostamtet at indsende. Denne Bekiendtgiørelse, som skeer 3 Gange i Aviserne, ville enhver Vedkommende lade sig være efterrettelig, saasom om herudi skulde skee nogen Forsømmelse, have de sig selv det deraf flydende Ophold at tilskrive, især maa de uden for Kiøbenhavn boende Jnteressentere, som ikke melde sig inden Martii Maaneds Udgang med deres Leve Attester paa det Post-Kontoir, hvorfra de Betaling forlange, forvente, at deres i saa Maade tilkommende Livrenter ikke der blive betalte, men maa her i General=Post-Amtet ved Kommissionairs affordre dem, eftersom slige Livrenter allene eengang om Aaret, og ikke oftere, paa Post-Kontoirerne til betaling blive anviiste. General-Post-Amtet, den 31te Januarii 1791.
Kiøbenhavns Postrytter, 1791-02-11
Den Kongel. Hof- og Stats-Calender for Aaret 1791, kan nu bekommes i det Kongel. Bogtrykkerie, indbunden for 4 Mk. 4 s., og uindbunden for 4 Mk.; ligeledes kan og faaes den aarlige Samling af de i Aaret 1790 udkomne Kongelige Forordninger &c.; hvorudi findes saavel de her, som de i Slesvig=Holsteen trykte, for 2 Mk. 8 s. Exemplaret. Göttinger Franske og Tydske Futteral-Calendere for Aaret 1791, hvori findes et Kobberstykke for hver Maaned, samt adskillige nye Dame=Hovedpyntsmoder, tilligemed den nu brugelige Fruentimmer= og Mandfolke=Klædedragt i Kobber, saa og tydske Musen-Calendere, kan nu tilkiøbs bekommes i det Kongelige Bogtrykkerie for den sædvanlige Priis. Forsøg til de ældre Tildragelsers Udvikling, efter Mosts Skrifter, af A. T. Rachlou, anden Deel, findes tilkiøbs hos Hr. Agent Gyldendahl, Hr. Directeur Hopffner, Hr. Lund, Amannensis hos Hr. Biskop Balle, de Herrer Boghandlere Lycke & Rynkild, de Herrer Boghandlere paa Børsen og Hr. Staldskriver Bussiegel i Kiøbenhavn, i Sorøe hos Hr. Professor Molbech, i Drøeback i Norge hos Hr. Etatsraad Pavels, samt hos Autor selv i Snoldeløv, for1 Rdlr. Exemplaret paa stort Trykpapiir og 1 Rdlr. 2 Mk. paa Franskpapiir. – Samme Stæder kan endnu faaes første Deel til samme Priis.
Kiøbenhavns Postrytter, 1791-02-11
AVERTISSEMENTS. Mandagen den 14de Februarii førstkommende og følgende Dage, bliver ved offentlig Auction udi afg. Geheime-Conferentsraad Baron von Wedel=Jarlsberg til Leye havende Værelser i Gaarden No. 147, paa Hiørnet af Klædeboderne og Skovboegaden, bortsolgt endeel Gods og Løsøre, bestaaende af Guld, Sølv, Præsiosa, meget gode Mahonie og andre Meubler og Trævare, store Speile, et Kiøbenhavnsk Spille-Uhr i Mahonie=Foutteral, endeel meget gode Kobberstykker i Glas og Ramme, 2 Kareter, en Holsteensk Vogn, 2 Kaner og en Arbeydsvogn, saaog en betydelig Deel gode Kramvare, bestaaende af Meubellærreder, Kammerduger, Nettelduger, Nanzuger, Kasse, Ginganger, ostindiske Tørklæder, Sirtser og Sirts Cattuner, Jllystringer, Tafter, Engelske og Franske Florer af alle Sorter, Flors=Forklæder og Tørklæder, Mands- og Fruentimmer Handsker med videre. Betalingen erlægges til Advocat Lange, boende paa Nørregade No. 244, hos hvem Catalogi ere at bekomme. Mandagen den 28de Februarii førstkommende og følgende Dage, bliver ved offentlig Auction bortsogt afg. Geheime-Conferentsraad Baron von Wedel Jarlsberg tilhørende Bogsamling i Gaarden No. 147 paa Hiørnet af Klædeboderne og Skovboe Gaden. Betalingen erlægges til Advocat Lange paa Nørregaden No. 244, hos hvem Catalogi 14 Dage førend Auctionen ere at bekomme.
Kiøbenhavns Postrytter, 1791-02-11
Godt Maculatur=Papiir er tilkjøbs at bekomme i det Kongelige Bogtrykkerie for 5 Mk. Riiset.
Kiøbenhavns Postrytter, 1791-02-14
Kiøbenhavns Aar. No. Fe un min, Post-Tidender sammen.
Kiøbenhavns Postrytter, 1791-02-14
Mandagen, den 14 Februarii. Heraf udgives ugentlig 2de Stykker, ved P. M. Hopfiner.
Kiøbenhavns Postrytter, 1791-02-14
Constantinopel, den 12 December. Man har desværre nu Efterretning, at en Division af den store Russiske Flaade har den 15de November ladet sig see for Warna. Den bestod af 5 Linieskibe og ligesaamange Fregatter, og har sat alting i og omkring Warna, i den største Forskrækkelse, da det tillige rygtedes, at henved 12 Skibe, som vare ladte med Kornvarer og bestemte til Constantinopel, vare faldne Fienden i Hænder. Storherren selv blev over denne ubehagelige Tidende meget bestyrtset, og sendte strax en Seraskier til Warna, for at beskytte bemeldte Sted og omliggende Egne, der ere meget folkerige. Til Uheld kunde Seraskieren for det første kun faae 2000 Mand med sig, men haabede at faae denne lille Armee betydeligen forstærket underveis. Uagtet her dagligen føyes alle muelige Anstalter, er den paa vor hele europæiske Kyst opvakte Skræk dog saa stor, at endog Fiskerne tye til Canalen, af Frygt for at blive optagne af Russerne.
Kiøbenhavns Postrytter, 1791-02-14
Til vor store Flaades Udløben seer man endnu ikke den ringeste Anstalt giøres i Arsenalet. Russerne ville altsaa ingen Modstand finde i deres Planers Udførelse. Alle troe her, at Alliance- og Commerce-Tractaten imellem Porten og Pohlen er bragt saavidt, at den er nær ved at underskrives. De idelige Conferencer imellem Reis-Effendi, den Pohlske Minister Greve Potocky, og Oberst von Knobelsdorf fra Preussen, giøre denne Formodning sandsynlig. Jkke desmindre ere nogle af vore bedre underrettede Politici af den Meening, at det endnu kan have et vidt Udseende med bemeldtte Tractat, da man er uenig om adskillige vigtige Artikler. Den Storbrittanniske Gesandt, Ridder Ainsly, siges til Foraaret at gaae tilbage til London.
Kiøbenhavns Postrytter, 1791-02-14
Algier, den 19 December. Sidst i November sendte Kayden i Sala Deyen paa eengang 105 Hoveder af oprørske Mohrer, og disse bleve udsatte til Skue over Indgangen til Deyens Pallads, forderved at forskrække andre fra at rebellere.
Kiøbenhavns Postrytter, 1791-02-14
De Jøder, som for den rede Skilling havde tilkiøbt sig Vexelbreve hos det her etablerte franske Huus Paret, bragte snart i Erfaring, at de i Marseille vilde ikke faae andet end Papiir igien. De toge derfor deres Tilflugt til Casnagien, Deyens fornemste Minister, med Anmodning, at han vilde befale Hr. Paret at give dem deres Penge tilbage. Men da han ikke skiøttede om at indlade sig i denne Sag, besluttede Jøderne, ikke at kiøbe flere Vexeler, men heller sende rede Penge directe til Marseille. For faae Dage siden saae vi her en Fregat paa 40 Kanoner løbe af Stabelen, som var bygget af en Spansk Skibstømmermand, der ved denne Leylighed fik af Deyen og Søeministeren en Present af 1500 Zechiner. Han skal endnu bygge en Chebeque paa 26 og en Brigantine paa 18 Kanoner.
Kiøbenhavns Postrytter, 1791-02-14
Genua, den 20 Januarii. Marchese Durazzo, som i afvigte Aar hialp at bringe den fornyede Tractat imellem Kronen Dannemark og Republiken Genua i Stand, og som i Republikens Navn har underskrevet samme, har i denne Anledning fra Hs. Kongel. Danske Majestæt faaet en prægtig, med det Kongelige Portrait ziiret, samt med Perler og Diamanter besat Daase, som af den da i Genua tilstædeværende Conferenceraad von Hellfried blev ham overleveret. Bemeldte Marchese har nu igien sendt Hr. von Helfried i Kiøbenhavn en anseelig Præsent af Sølvtøy, og hans Secretair en brillant Souvenir af nyeste Smag.
Kiøbenhavns Postrytter, 1791-02-14
Bourdeaux, den 22 Januarii. Private Breve fra Martinique melde, at der sammestæds er forefaldet de skrækkeligste Optrin. De fleeste Boeliger ere enten opbrændte eller i Grund ødelagte, Caffe planterne oprykkede, de Sorte satte i Friehed og bevæbnede imod deres forrige Herrer. Frankerige, hedder det i disse Breve, maa paa nye erobre denne Øe, om det fremdeles vil høste Frugten af den." – Som bekiendt, har den aarligen leveret omtrent 20 til 25000 Fade Sukker, 8 Millioner Pund Caffe, og nogle tusinde Baller, Bomuld. J dette Aar vil Europa faae lidet eller intet af disse nu uundværlig blevne Producter. - Formodentlig ville disse høystubehagelige Tidender dog udrette saameget, at man nu liler med Skibenes og Troppernes Afsendelse fra Brest og Orient til Martinique. - Paa St. Domingo er det nu igien temmelig roeligt.
Kiøbenhavns Postrytter, 1791-02-14
Paris, den 28 Januarii. Jacobiner-Clubben har nu besluttet at forsamles hver Aften, saalænge Geistlighedens Modstand kan synes at sætte den offentlige Sag i Fare. J Mandags Aftes bekiendtgjorde en Borgerofficeer Clubben, at han den foregaaende Dag havde havt Vagt hos Kongen, og med megen Bekymring seet, hvorledes Hs. Majestæts Apartemens vare ligesom oversvømmede af Aristocrater, Biskopper, og andre Hoffolk. Hans Formeening ved denne Leylighed var, at Ludvig den Sextende burde forbyde alle de Prælater, som vægrede sig ved at aflægge Borgereeden, Adgangen til hans Gemakker. - Det skal være nogle af disse godt Folk, som have villet formaae Kongens gudfrygtige Tanter til hemmeligen at forlade Slottet Bellevue, og flygte ud af Riget. Men denne smukke Plan er i Tide blevet opdaget, og man troer nu, at de Kongelige Tanter, forblive i deres Fødeland, naar de blive overbeviiste om, at Religionen i Frankerige aldeles ingen Fare staaer.
Kiøbenhavns Postrytter, 1791-02-14
J Gaar Aftes mødte Conducteuren ved den Strasburger, Diligence ogsaa i Jacobiner-Clubben, og denonerede, at rede Penge endnu stedse af Private Personer bleve førte ud af Riget. Med den Monarkiske Club vil det ikke vel lykkes. Den har leyet Sommer=Vaursallet, og allerede der holdet nogle Sammenkomster, hvorved der blev uddeelt endeel Brød til Fattige, men endog disse skal ved Modtagelsen have trodset dem, og sagt: "Vi blive alligevel gode Patrioter, thi den allerfattigste Franskmand sælger aldrig sin Friehefor et Firepunds-Brød, Siden har Clubben havt det Uheld, at Eierne af Sommer=Vaursall har sagt den op ja Kongen skal selv, som man vil vide, have tilkiendegivet sin Mishag over denne Club, og betydet Entrepreneuren, Hr. Clermont de Tonnere, at han meget vilde fra raade ham disse monarkiske Sessioner; da de kun give Anledning til nye Uroeligheder, og deres Beraadslagninger desuden, ligesom deres Gaver og Almisser, ere til saare liden Nytte.
Kiøbenhavns Postrytter, 1791-02-14
Seglbevareren har den 24de hujus offentligen erklæret at de franske Grændser ved Rhiin= og Maass-Strømmen ere satte i respectabel Forsvarstand.
Kiøbenhavns Postrytter, 1791-02-14
Wien, den 2 Februarii. Det vigtigste Nyt for i Dag er, at Baron Herbert efter de nyeste Breve fra Bucharest, har vægret sig ved at bivaane fleere Sessioner i Czistove, førend de tyrkiske Commissarier samtykkede de af ham forlangte Puncter. Forholder dette sig virkelig saaledes, saa kan Czistover-Congressen ansees saa godt som afbrudt, indtil det besaende Svar fra Constantinopel indløber, da Storviziren formodentligen vil tage i Betænkning, paa egen Haand at decidere i en saa vigtig Sag.
Kiøbenhavns Postrytter, 1791-02-14
Som det lader, finder Baron Herberts Forhold her fuldkommet bifald. Han skal nu ogsaa have faaet udtrykkelig Ordre, ikke at give et Haarsbrede efter, med mindre de tyrkiske Commissarier skulde tilbyde en billig Modalitet og et forholdsmæssigt Æquivalent; da Baronen dog i saa Fald har at indberette det, og afvarte nærmere Forholdsordre.
Kiøbenhavns Postrytter, 1791-02-14
J Hensigt til den Lüttichske Affaire kan der, som det hedder, fra vort Hofs Side med første ventes en offentlig Erklæring. De Lüttichske Deputerte ere her endnu, men have ingen Audience havt. Den Stafette, som blev afsendt for at hindre deres Hidreyse, havde ikke mødt dem. Greven af Artois ventes hid i April Maaned, og forbliver her formodentlig den største Deel af Sommeren.
Kiøbenhavns Postrytter, 1791-02-14
Cøln, den 3 Februarii. Som man fra Wetzlar fornemmer, skal den Coureer, som i den Lüttichske Sag var affærdiget fra Berlin til Wien, have bragt følgende Svar tilbage: "Keiseren var af tre Churfyrster samt biskopperne af Lüttich og Wirzburg indbudet, men af Kammerretten i Wetzlar ansøgt om, ved sine Tropper at exeqvere Kammerrettens endelige Dom hvilket han ikke kunde undslaae sig for. Og da de fornødne Ordres til Executionen vare udfærdigede førend den Preussiske Forestilling indløb Hs. Keyserl. Majestæt, saa maatte man meget beklage, at man nu ikke saae sig i Stand til deri at giøre nogen Forandring."